Мөслим (ауыл, Силәбе өлкәһе)

Мөслим ()  — Рәсәй Федерацияһы Силәбе өлкәһе Ҡоншаҡ районы ауылы. Мөслим ауыл биләмәһенең үҙәге.Халҡы күсерелеп бөтөп бара.

 Географияһы 
Ауыл аша радиактив ҡалдыҡтар менән зарарланған Тинес (Теча) йылғаһы аға. Район үҙәге Ҡоншаҡ ауылынан 12 км алыҫлыҡта урынлашҡан.Эргәһендә элек Туғаняҡ тип аталған Шуғуняҡ күле.

 Тарихы 
Мөслим – боронғо башҡорт ауылы. Мәғлүмәттәр бер иш кенә түгел. Ауыл 1730-се йылдарҙа барлыҡҡа килеүе билдәле. Кемдер ауылға нигеҙ һалыусы башҡорт старшинаһы  Мөслим Әширов; кемдер шулай уҡ башҡорт старшинаһы Абдулмәннән Мөслимов; өсөнсөләр мишәр Мөслим Даушевтарҙан киткән тип һанай.

1919 йылдың июлендә Мөслим ауылы янында Силәбе операцияһы һуғыштарының береһе булған.  

1949 йылдан Тинес йылғаһына  Маяҡ химик комбинаты бер ниндәй контролһеҙ радиоактив ҡалдыҡтарын түгеп тора. Был комбинат Силәбе өлкәһенең Озёрск ҡалаһында ( ул саҡтағы Силәбе-40) йылғаның үр яғында урынлашҡан.  Радиоактив бысраныуҙы 1957 йылдағы  «Ҡыштым авария»һы тағы ла нығыраҡ хөртәйтеп ебәрә. 

2000-се йылдарҙан йылғалағы радиоактив ултырмаларҙың ауыл кешеләренә йоғонтоһон кәметеү буйынса эштәр алып барыла.2009 йылдан кешеләрҙе  «Яңы Мөслим ҡасабаһы»на күсерә башлайҙар. Уны Мөслим ҡасабаһын көнбайышындараҡ, йылға үҙәненән бер нисә км-ға арыраҡ төҙөйҙәрПривыкшие / Статья от 24.10.2011. на сайте АО «Газета.Ру». Г. Туманов.Радиомолчание. Жертвы излучения оставлены наедине со своими проблемами / Статья в №36 от 05.10.2011 г. газеты «Солидарность». П. Самойлова.Бег на месте. Жизнь переселенцев из радиоактивного Муслюмово / Статья от 12.12.2017 г. на сайте «Idel.Реалии». Р. Хисамова..

 Халҡы 
2010 йылғы Бөтә Рәсәй халыҡ иҫәбен алыу мәғлүмәттәре буйынса ауылда 464 кеше йәшәй.

2002 йылғы Бөтә Рәсәй халыҡ иҫәбен алыу мәғлүмәттәре буйынса ауылда башлыса татарҙар һәм башҡорттар йәшәйБаза данных переписи 2002 года.

 Урамдар 
Ауылдың 22 урамы һәм 1 тыҡрығы булғанРегионы России → Челябинская обл. → Кунашакский р-н → с..

 Транспорт 
Күрше Мөслим ҡасабаһында шундай уҡ атамалы  Мөслим станцияһы урынлашҡан.

 Галерея 
Мөслим ауылы күренештәре

 Иҫкәрмәләр 

Категория:Ҡоншаҡ районы тораҡ пункттары